als_Latn dik_Latn sag_Latn
Pas humbjes përfundimtare të Aleancës Kosova e Re, partisë së Hashim Thaçit i ka mbetur edhe një shpresë e vetme, kryetari i Gjykatës Kushtetuese të Kosovës, Enver Hasani.
Derisa shpresat kryesore të Partisë Demokratike të Kosovës ishin të përqendruara tek partia e Behgjet Pacollit, përmes së cilës do të mund të prishnin llogaritë e koalicionit LDK- AAK- Nisma, mos kalimi i pragut të AKR-së edhe tek votat me kusht, duket se i ka shuar përfundimisht edhe shpresat e PDK-së dhe të Hashim Thaçit për të pasur një partner shqiptar për koalicion.
Duket se përfundimisht, Hashim Thaçit dhe partisë së tij i ka mbetur vetëm Enver Hasani.
Kryetari i Gjykatës Kushtetuese të Republikës së Kosovës tani e ka në dorën e tij që të vendos se kush është mandatari për formimin e qeverisë së ardhshme, a është Hashim Thaçi apo Ramush Haradinaj.
Derisa i pari, Hashim Thaçi thirret në atë se Kushtetuta e Kosovës ia jep të drejtën që ta formoj qeverinë, sepse është fitues i zgjedhjeve, apo thënë më mirë partia e tij ka dalë si partia e parë në zgjedhje, i dyti ndërkaq, Ramush Haradinaj i nominuar për kryeministër nga LDK- AAK- Nisma dhe i mbështetur nga Vetëvendosje, pos që thirret poashtu në Kushtetutë, e ka edhe shumicën në Kuvend.
Pa dashur që të hyjë në çështje të interpretimit të Kushtetutës së Kosovës, se kush duhet të nominohet për kryeministër, Thaçi a Haradinaj, sepse këtë është dashur ta bëjë presidentja e vendit menjëherë pas certifikimit të rezultateve nga ana e KQZ-së, ngase Kushtetuta, sidomos Neni 84, pika 14 nuk është e paqartë, madje është shumë e qartë (por që duket nuk e pati guximin ta bëjë këtë dhe vendosi që të marrë “leje” nga Enver Hasani), vetëm dua të besoj se Gjykata Kushtetuese në krye me Hasanin të mos bie pre e ndikimeve politike.
Ndonëse është vështirë të besohet se ky institucion është i pa ndikuar nga politika, megjithatë secili vendim i marrë nga kjo gjykatë mund të ketë pasoja të mëdha edhe sa i përket zhvillimeve politike të më pastajme.
Natyrisht, që presioni ndaj Hasanit dhe ndaj anëtarëve të Gjykatës Kushtetuese mund të jetë shumë i madh, megjithatë gjithçka është në duart e këtij institucioni, i cili duhet të veprojë drejt.
Përfundimisht, presidentja Atifete Jahjaga sot e dha një penallti. Se kujt iu dha kjo penallti, do të shohim pas pak ditësh, ndoshta edhe para se të përfundoj finalja e madhe e Kampionatit Botëror Brazili 2014.
als_Latn als_Latn als_Latn als_Latn als_Latn als_Latn als_Latn als_Latn als_Latn